אתמול הוא מושג מופשט במובן זה שאירועים שהתרחשו בעבר אינם קיימים במציאות הנוכחית, למרות שהשלכותיהם נמשכות.
היממה שהתרחשה לפני היממה של אתמול נקראת גם "שלשום".
אבישוע
אֲבִישׁוּעַ בן פינחס היה כהן גדול במשכן בשילה, אבישוע מוזכר ב ו כבנו של הכהן הגדול פינחס, בנו של אלעזר, הוא נינו של אהרן, אחיו. של משה והכהן הגדול הראשון. סביר להניח שאבישוע היה בן זמנם של השופט הישראלי אהוד בן גרא והמלך המואבי עגלון.
על פי יוסף בן מתתיהו ומקורות חוץ-ביביאליים אחרים, הוא ירש את אביו ככוהן הגדול.
מדרש שמו.
מדרש שמו הוא "אבי הוא ההצלה".
ספר אבישוע.
ספר אבישוע שלפי מסורת השומרונים נכתב על ידו, נחשב בעיניהם לספר התורה העתיק ביותר. החוקרים משערים שהוא נכתב רק במאה ה-11 לספירה.
אזכוריו במקרא.
אבישוע מוזכר פעמיים במקרא:
אזכורו הנוסף הוא:
רכס אינסל
רכס אינסל (באנגלית: Insel Range) הוא רכס של פסגות שטוחות (הרי שולחן) שאינן מכוסות קרח, המתנשאות מעל המישור שסביבן, באזור העמקים היבשים מקמרדו, בארץ ויקטוריה שבאנטארקטיקה.
הרכס מפרקי בין עמק מקלווי לבין עמק בולהאם.
היסטוריה.
מקור השם.
שמו של רכס הגבעות ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.
משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958 - 1959.
שם של הרכס תאורי.
הרי הרכס נראים כאיים המתנשאים מעל המישור סביבם; באנגלית המילה "אינסל" משמעה "אי".
גאוגרפיה.
אתרים ברכס אינסל:
עונת 1975/1976 בליגת המשנה ההולנדית
עונת 1975/1976 בליגת המשנה ההולנדית הייתה העונה ה-20 של ליגת המשנה ההולנדית, שהיא הליגה ההולנדית השנייה.
בסיום עונה זו, הארלם ופנלו 03 העפילו לליגה הראשונה.
מבנה.
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, הארלם ווחנינגן. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.
עונת 2022/2023 ב-NBA
עונת 23–2022 ה-NBA היא העונה ה-77 של ליגת הNBA. העונה הסדירה מתחילה באוקטובר 2022 ומסתיימת באפריל 2023. משחק האולסטאר של ה-NBA ייערך ב-19 בפברואר 2023, בויוינט סמארט ארנה בסולט לייק סיטי אולמה של יוטה ג'אז. פלייאוף ה-NBA יחל באפריל 2023 ויסתיים בסדר גמר ה-NBA ביוני 2023.
דראפט 2022.
דראפט ה-NBA 2022 נערך ב-23 ביוני 2022 בברקליס סנטר, אולמה הביתי של קבוצת ברוקלין נטס. בהגרלת ה"לוטרי" שנערכה ב-17 במאי, נקבע שאורלנדו מג'יק תבחר ראשונה בדראפט, ובשלושת המקומות הבאים יבחרו אוקלהומה סיטי ת'אנדר, יוסטון רוקטס וסקרמנטו קינגס, בהתאמה. בדראפט נבחרו רק 58 שחקנים עקב שלילת בחירות סיבוב שני ממיאמי היט ומילווקי באקס בעקבות הפרת חוקי ההעברות של הליגה.
שינויים בסגלי הקבוצות.
דראפט ה-NBA התקיים ב-23 ביוני 2022, בברקליס סנטר בברוקלין. פאולו באנקרו נבחר עם הבחירה הכללית הראשונה.
שחקנים חופשים.
עם סיום גמר ה-NBA של העונה הקודמת ביוני לראשונה מאז 2019 לפני תחילת מגפת ה-COVID-19, ליגת ה-NBA חזרה לתאריך הרגיל שלה ב-1 ביולי, יחד עם תקופת ההקפאה של יולי לפני שהשחקנים יוכלו להתחיל לחתום בפועל חוזים חדשים.
פיטורי מאמנים והחתמות.
ב-11 באפריל 2022, לוס אנג'לס לייקרס פיטרו את פרנק פוגל לאחר שהחמיץ את הפלייאוף. בשלוש העונות שלו בקבוצה, פוגל הוביל את הקבוצה לשתי הופעות בפלייאוף ואליפות ה-NBA ב-2020.
ב-11 באפריל 2022, סקרמנטו קינגס פיטרו את המאמן הזמני אלווין ג'נטרי מתפקידו. ג'נטרי מונה למאמן ראשי זמני לאחר שהקבוצה פיטרה את לוק וולטון בנובמבר 2021.
ב-22 באפריל 2022, שארלוט הורנטס פיטרה את ג'יימס בורגו לאחר ארבע שנים בקבוצה ללא הופעות בפלייאוף.
ב-9 במאי 2022, סקרמנטו קינגס החתימו את עוזר המאמן בגולדן סטייט ווריורס, מייק בראון, וכך הפך למאמן הראשי החדש של הקינגס.
ב-3 ביוני 2022, הלוס אנג'לס לייקרס החתימו את דרווין האם כמאמן החדש שלה.
ב-5 ביוני 2022, קווין סניידר התפטר מתפקידו כמאמן ראשי של יוטה ג'אז לאחר שמונה עונות בקבוצה.
ב-24 ביוני 2022, השארלוט הורנטס החתימו את סטיב קליפורד כמאמן החדש שלה.
ב-29 ביוני 2022, יוטה ג'אז החתימו את וויל הארדי כמאמנה הראשי .
קדם עונה.
משחקים בינלאומיים.
שני משחקי קדם העונה בין גולדן סטייט ווריורס לוושינגטון וויזארדס מתוכננים להתקיים בסאיטאמה סופר ארנה בטוקיו, יפן.
שני משחקי קדם העונה בין אטלנטה הוקס למילווקי באקס מתוכננים להיערך באתיהאד ארנה באבו דאבי, איחוד האמירויות הערביות.
העונה רגילה.
לוח העונה הרגיל צפוי להתפרסם באוגוסט 2022.
משחקים בינלאומיים.
לאחר שלוש שנים ללא משחק עונה סדירה בינלאומית עקב מגפת ה-COVID-19, יתקיים משחק באקור ארנה בפריז, צרפת ב-19 בינואר 2023, בין שיקגו בולס לדטרויט פיסטונס.
צ'ארלס פריצ'רד
צ'ארלס פריצ'רד (באנגלית: Charles Pritchard; 29 בפברואר 1808, אלברבורי - 20 במאי 1893) היה אסטרונום בריטי, מומחה לפוטומטריה ופרופסור באוניברסיטת אוקספורד.
ביוגרפיה.
צ'ארלס פריצ'רד נולד בעיירה אלברבורי שבאנגליה. בשנת 1830 הוא סיים את לימודיו באוניברסיטת קיימברידג'. בשנת החל 1832 בביתי הספר שונים. בשנים 1834–1862 הוא היה מנהל בית ספר שהקים בדרום לונדון. בשנת 1862 הוא פרש מעבודה ועבר לאי וייט. באותה תקופה הוא היה יכול הגדיל את הזמן שהקדיש לאסטרונומיה. בשנת 1862 צ'ארלס פריצ'רד מונה למזכיר החברה המלכותית לאסטרונומיה ובשנת 1866 מונה לנשיא החברה.
בשנת 1870 פריצ'רד מונה לפרופסור לאסטרונומיה באוניברסיטת אוקספורד. לאחר חזרתו לאוקספורד הוא השלים את לימודיו וקיבל תואר שני ותואר שלישי. הוא קידם רכישת טלסקופ חדש ובתרומת וורן דה לה רו הקים מצפה כוכבים חדש. החל משנת 1882 הוא הקדיש את רוב מחקריו לצילום כוכבים. מחקריו פורסמו בשנת 1885 ובשנת 1886 במשותף עם אדוארד צ'ארלס פיקרינג הוא קיבל מדליית זהב של החברה המלכותית לאסטרונומיה. בהמשך הוא התרכז בחקר 61 בברבור באמצעות ניתוח צילומים. מחקריו פורסמו במספר כרכים והוכיחו יכולת לבצע מחקרים מעמיקים משולבים חישובים תוך שימוש בצילומים בלבד.
בשנת 1879 פריצ'רד כתב הקדמה לספר אסטרונומיה פופולרי לילידם מאת אגנס ג'יברן.
הוא נבחר לחברה המלכותית בשנת 1840 ובשנת 1892 קיבל מדליית זהב של החברה על מחקריו.
חנן הגנן וחברים
חנן הגנן וחברים היא סדרת טלוויזיה ישראלית לילדים, אשר מלווה בשירים וסיפורים מאת רינת הופר. הסדרה משודרת בערוץ הופ! החל משנת 2022, כאשר מככב בה ערן מור כדמות הראשית.
עלילה.
הסדרה עוקבת אחר דמותו של חנן הגנן ולצידו דחלילה, אשר בכל פרק מציגים לצופים סיפור או שיר של הסופרת רינת הופר באמצעות עיבוד מוזיקלי מקורי וסגנונות ויזואליים מגוונים, ביניהם הנפשה קלאסית, אנימציית סטופ-מושן, לייב ופלסטלינה.
מבצע טרף
מבצע טרף היה מבצע יזום של צה"ל בגזרה המזרחית במהלך מלחמת לבנון הראשונה נגד הצבא הסורי, שנערך ב-22 ביולי 1982 בעקבות ריבוי הפיגועים ותקריות האש ביוזמת ארגוני המחבלים והצבא הסורי.
רקע.
ב-6 ביוני 1982 פרצה מלחמת לבנון הראשונה, וב-11 ביוני הוכרז על הפסקת אש, אם כי באזור ביירות נמשכו הקרבות עד לחבירת כוחות חטיבת הצנחנים לכוחות הנוצרים במזרח ביירות ב-13 ביוני. מהפסקת האש עד ה-22 ביולי נערכו כ־65 פיגועים נגד כוחות צה"ל, מהם 17 בשבוע שקדם למבצע (18–22 ביולי). תקריות האש כללו ירי צלפים, מקלעים, פצצות RPG-7 וחדירות של חוליות מחבלים לשטח שבשליטת כוחות צה"ל, ובהם הסבו לכוחות צה"ל נפגעים רבים. כך למשל, ב־21 ביוני נהרגו חמישה חיילים, וחייל נוסף נפצע בקרב שהתפתח במהלך סריקות באזור מנצורה. את יום הקרב תכננה מפקדת גיס 479, שהחליפה את גיס 446 בפיקוד על הכוחות בגזרה המזרחית, כדי להפסיק את התוקפנות הסורית ולאלץ את הצבא הסורי לבלום את ארגוני המחבלים שפעלו תחת חסותו.
הכוחות הלוחמים.
הצבא הסורי בגזרה המזרחית כלל בעיקר את דיוויזיה 1 ודיוויזיה 3, שתוגברו ביחידות ארטילריה, באגדי קומנדו ובכוחות נוספים. הכוח בגזרה המזרחית כלל כ־400 טנקים, כ־200 משגרי נ"ט וכ־400 קני ארטילריה, שהיו ערוכים בקווי הגנה מבוצרים. כוחות המחבלים בגזרה כללו כ־3,500 לוחמים מארגונים שונים, שהיו ערוכים בבסיסים בעורף הכוחות הסוריים בצפון הבקאע וממזרח לה.
כוחות צה"ל בגזרה פעלו תחת גיס 479 בפיקודו של משה בר כוכבא, וחולקו לשתי גזרות אוגדתיות. אוגדה 36 במערב גזרת הגיס, אשר כללה את חטיבות השריון הסדירות 7 ו־188, גדוד נ"ט 608, גדוד הנדסה במילואים 7086 ואגד ארטילרי 282, ואוגדה 252 במזרח גזרת הגיס, אשר כללה את חטיבות השריון הסדירות 14 ו־401, חטיבת החי"ר במילואים 97 ואגד ארטילרי 209. הגיס תוגבר בשני אגדים ארטילריים נוספים, 215 ו־885, במסוקי קרב וביחידות נ"מ שירו אש שטוחת מסלול. הכוח כלל 312 טנקים, 115 קני ארטילריה ו־68 צוותי נ"ט.
מהלך המבצע.